ইমরান খানের শপথগ্রহণে গিয়ে পাকিস্তানি সেনাপ্রধান কমর সিংহ বাজওয়াকে আলিঙ্গন করেছিলেন। তা নিয়ে প্রবল সমালোচনার মুখে পড়েছেন নভজ্যোৎ সিংহ সিধু। আজ তিনি জানিয়ে দিলেন, যখন প্রয়োজন, তখন কড়া জবাব দেবেন তিনি। পঞ্জাবের মুখ্যমন্ত্রী ক্যাপ্টেন অমরেন্দ্র সিংহও বলেছেন, ‘‘ওঁর মনে রাখা উচিত ছিল প্রতি দিন ভারতীয় সেনারা নিহত হচ্ছেন।’’ সিধু জবাবে বলেন, ‘‘উনি বললেন আমরা একই সংস্কৃতির অঙ্গ এবং উৎসবের সময়ে ঐতিহাসিক কর্তারপুর সাহিবের পথ খুলে দেওয়া হবে। এর পরে কী করার থাকতে পারে?’’ সমালোচনা থামেনি। উল্টে আজ বিহারের মুজফ্ফরপুরের আদালতে সিধুর বিরুদ্ধে রাষ্ট্রদ্রোহের অভিযোগ করেছেন সুধীর ওঝা নামে এক আইনজীবী। এ দিন ফের সিধু বলেন, ‘‘যখন প্রয়োজন সবাইকেই ক়ড়া জবাব দেব।’’